CELEX: 62021CN0754
Language: da
Date: 2021-12-08 00:00:00
Title: Sag C-754/21: Anmodning om præjudiciel afgørelse indgivet af Cour de cassation (Frankrig) den 8. december 2021 — Montana Management Inc. mod Heerema Zwijndrecht BV og BNP Paribas Securities Services

28.2.2022   
            
            
               DA
            
            
               Den Europæiske Unions Tidende
            
            
               C 95/19
            
         
      Anmodning om præjudiciel afgørelse indgivet af Cour de cassation (Frankrig) den 8. december 2021 — Montana Management Inc. mod Heerema Zwijndrecht BV og BNP Paribas Securities Services
      (Sag C-754/21)
      (2022/C 95/23)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Appellant: Montana Management Inc.
      
         Appelindstævnte: Heerema Zwijndrecht BV og BNP Paribas Securities Services
      
         Præjudicielle spørgsmål
      
      
                  1)
               
               
                  Skal artikel 4, stk. 2, 3 og 4, og artikel 6 i forordning (EF) nr. 1210/2003 (1) som ændret fortolkes således at:
                  
                              —
                           
                           
                              indefrosne pengemidler og økonomiske ressourcer fortsat tilhører de fysiske og juridiske personer, organer og enheder med tilknytning til den tidligere præsident Saddam Husseins regime, der er omfattet af indefrysningen af pengemidler og økonomiske ressourcer, indtil der træffes beslutning om overførsel til de ordninger, der skal afløse den irakiske udviklingsfond?
                           
                        
                              —
                           
                           
                              eller tilhører disse indefrosne pengemidler de ordninger, der skal afløse den irakiske udviklingsfond, allerede fra ikrafttrædelsen af den forordning, i hvis bilag III og IV de fysiske og juridiske personer, organer og enheder med tilknytning til den tidligere præsident Saddam Husseins regime, der er omfattet af indefrysningen af pengemidler og økonomiske ressourcer, er opregnet?
                           
                        
            
                  2)
               
               
                  Såfremt det første spørgsmål besvares således, at pengemidlerne og de økonomiske ressourcer tilhører de ordninger, der skal afløse den irakiske udviklingsfond, skal artikel 4 og 6 i forordning (EF) nr. 1210/2003 da fortolkes således, at gennemførelsen af en arrest i de indefrosne tilgodehavender er betinget af, at den nationale kompetente myndighed på forhånd har givet tilladelse hertil? Eller skal disse bestemmelser fortolkes således, at de først kræver tilladelse fra denne nationale myndighed på tidspunktet for frigivelsen af de indefrosne midler?
               
            
         (1)  Rådets forordning (EF) nr. 1210/2003 af 7.7.2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (EUT 2003, L 169, s. 6).